b'\n_START_ARTICLE_\nAnton Homan\n_START_SECTION_\n\xc5\xbdivljenje in delo\n_START_PARAGRAPH_\nV krajih Leoben in P\xc5\x99ibram je \xc5\xa1tudiral rudarstvo, v slednjem je tudi diplomiral leta 1921. Nato je v Ljubljani \xc5\xa1tudiral pravo, promoviral je leta 1941._NEWLINE_Med letoma 1922 in 1945 je bil zaposlen v rudnikih Trbovlje, Zagorje, La\xc5\xa1ko in Krapina. Leta 1945 je postal na\xc4\x8delnik oddelka za nadzorstvo rudnikov pri Ministrstvu za industrijo in rudarstvo LR Slovenije v Ljubljani. Nato je leta 1948 postal direktor ljubljanskega Geolo\xc5\xa1kega zavoda. Leta 1949 je postal izredni, leta 1961 pa redni profesor na oddelku za montanistiko na Fakulteti za naravoslovje in tehnologijo v Ljubljani._NEWLINE_Imenovan je bil za \xc4\x8dastnega \xc4\x8dlana Zveze dru\xc5\xa1tev in\xc5\xbeenirjev in tehnikov Slovenije in za zaslu\xc5\xbenega \xc4\x8dlana Zveze in\xc5\xbeenirjev, tehnikov, rudarjev, geologov in metalurgov Jugoslavije.\n_START_SECTION_\nDelo\n_START_PARAGRAPH_\nUkvarjal se je z varnostnimi predpisi v rudarstvu in z organizacijo re\xc5\xa1evalnih slu\xc5\xbeb v rudnikih. Kot sovtor je sodeloval pri nastanku knjige Re\xc5\xa1evalna slu\xc5\xbeba v rudarstvu in metalurgiji (1961) (COBISS).'